**Mikael Stahre** (s. 5. heinäkuuta 1975) on ruotsalainen jalkapallovalmentaja.

Ura
---

Stahre aloitti valmennusuransa Gröndals IK:n juniorivalmentajana 1990-luvun puolivälissä. 1997 hän siirtyi juniorivalmentajaksi Hammarby IF:n organisaatioon ja seuraavana vuonna AIK:hon. AIK:ssa Stahre voitti nuorten Ruotsin mestaruuden 2004 ja nousi seuraavaksi kaudeksi seuran B-joukkueen päävalmentajaksi.

2006 Stahresta tuli Rikard Norlingin apulaisvalmentaja AIK:n edustusjoukkueeseen ja 2007 hän debytoi aikuisten päävalmentajana Väsby Unitedissa, jonka hän johdatti debyyttikaudellaan 1. divisioonan pohjoislohkossa menestykseen ja nousuun Superettaniin. Väsbyn kausi 2008 Superettanissa sujui hyvin ja seura oli tukevasti yhdeksäs.

Marraskuussa 2008 Stahresta tuli suuren kohun jälkeen AIK:n uusi päävalmentaja.  Stahren edeltäjä Rikard Norling joutui lähtemään menetettyään enemmistön tuen seurassa ja sen kannattajien keskuudessa. 

Kohu ei haitannut AIK:n menestystä kaudella 2009. Stahre onnistui kasamaan hyvän joukkueen, jonka peli toimi muutamista loukkaantumisista huolimatta. Kausi huipentui mestaruuden ratkaisseeseen vierasotteluun IFK Göteborgia vastaan. AIK voitti ottelun 1–2 ja mestaruus matkasi AIK:lle 11 vuoden tauon jälkeen.  Kausi huipentui Ruotsin Cupin loppuotteluun, jossa AIK voitti IFK Göteborgin 2–0. Näin ollen Stahren debyyttikausi päättyi seurahistorian ensimmäiseen tuplamestaruuteen. 

Huhtikuun lopulla 2010 Stahre ilmoitti jättävänsä AIK:n ja siirtyvänsä Kreikan Superliigassa pelaavan Panioniosin päävalmentajaksi.  Ruotsalaisvalmentajan opit eivät kaudella 2010/11 purreet, vaan Panionios vajosi Kreikan liigan hännille. Lopulta Stahre sai potkut tehtävistään lokakuun lopussa. 

Syyskuussa 2011 IFK Göteborg ilmoitti Stahren olevan seuran uusi päävalmentaja. Hän aloittaa tehtävässään kauden 2011 jälkeen.  Stahre johdatti IFK:n Ruotsin cupin mestariksi toukokuussa 2013, kun joukkue kaatoi finaalissa Djurgårdenin rangaistuspotkuilla.  Allsvenskanissa IFK nousi Stahren johdolla taistelemaan kärkisijoista ollen kaudella 2013 pronssilla ja 2014 hopealla. Hyvistä tuloksista huolimatta IFK ei jatkanut Stahren sopimusta kauden 2014 jälkeen. 

Tammikuussa 2015 Stahresta tuli kiinalaisseura Dalian Aerbinin päävalmentaja. Stahre vietti Kiinassa kaksi kautta, kunnes marraskuussa 2016 teki sopimuksen Allsvenskan-seura BK Häckenin kanssa. Stahre luotsasi Häckenin kaudella 2017 Allsvenskanissa neljänneksi. Hyvin sujuneen kauden jälkeen Stahre jätti seuran ja siirtyi MLS-liigan San Jose Earthquakesin päävalmentajaksi. Stahre luotsasi San Josea yhdeksän kuukautta vailla suurempaa menestystä. Hän sai potkut seurasta syyskuussa 2018, kun San Jose majaili MLS-liigan läntisessä konferenssissa vasta sijalla 12.

Tammikuusta 2020 lähtien hän on toiminut norjalaisen Sarpsborgin päävalmentajana. Stahren johdolla Sarpsborg sijoittui kaudella 2020 Norjan pääsarjassa sijalle 12. Hän jätti seuran kesäkuun alussa 2021 ja siirtyi IFK Göteborgin päävalmentajaksi. Stahre johdatti Göteborgin sekä kaudella 2021 että 2022 Allsvenskanissa kahdeksanneksi. Hän sai potkut seurasta maaliskuun alussa 2023.

Meriitit
--------

* Ruotsin mestaruus: 2009
* Ruotsin cup (2): 2009, 2013
* Ruotsin supercup: 2010
* Nuorten Ruotsin mestaruus: 2004
* Ruotsin vuoden valmentaja: 2009

Lähteet
-------

1. ↑  Stahre - en ny Norling
2. ↑  AIK bröt den tunga sviten[vanhentunut linkki]
3. ↑  AIK voitti Allsvenskanin
4. ↑  AIK otti tuplamestaruuden Ruotsissa
5. ↑  Stahre lämnar AIK - Wesström tar över
6. ↑  Swedish coach Stahre fired by Panionios
7. ↑  Mikael Stahre tar över IFK Göteborg[vanhentunut linkki]
8. ↑  Blåvitt cupmästare efter straffdrama
9. ↑  IFK bryter avtalet med Mikael Stahre (Arkistoitu – Internet Archive)
10. ↑  Mikael Stahre tar över Dalian Aerbin
11. ↑  Mikael Stahre ny tränare för BK Häcken! (Arkistoitu – Internet Archive)
12. ↑  Stahres nya klubb – presenteras snart
13. ↑  Official: San Jose Earthquakes appoint Mikael Stahre as new head coach
14. ↑  NEWS: Earthquakes Part Ways with Head Coach Mikael Stahre, Assistant Coach Alex de Crook
15. ↑  Svenske Stahre ny Sarpsborg-trener
16. ↑  Micke Stahre forlater Sarpsborg 08
17. ↑  Håkan Mild: Därför sparkade vi Mikael Stahre

  


|  |  |  |
| --- | --- | --- |
| Edeltäjä:**Nanne Bergstrand** | **Ruotsin vuoden jalkapallovalmentaja**2009 | Seuraaja:**Roland Nilsson** |

|  |  |  |
| --- | --- | --- |
| Edeltäjä:**Rikard Norling** | **AIK:n päävalmentaja**2009–4/2010 | Seuraaja:**Björn Wesström** |

|  |  |  |
| --- | --- | --- |
| Edeltäjä:**Georgios Paraschos** | **Panioniosin päävalmentaja**4–10/2010 | Seuraaja:**Georgios Paraschos** |

|  |  |  |
| --- | --- | --- |
| Edeltäjä:**Stefan Rehn&Jonas OlssonRoland Nilsson** | **IFK Göteborgin päävalmentaja**2012–20146/2021–3/2023 | Seuraaja:**Jörgen Lennartssonei nimetty** |

|  |  |  |
| --- | --- | --- |
| Edeltäjä:**Peter Gerhardsson** | **BK Häckenin päävalmentaja**2017 | Seuraaja:**Andreas Alm** |

|  |  |  |
| --- | --- | --- |
| Edeltäjä:**Chris Leitch** | **San Jose Earthquakesin päävalmentaja**1–9/2018 | Seuraaja:**Matías Almeyda** |

|  |  |  |
| --- | --- | --- |
| Edeltäjä:**Geir Bakke** | **Sarpsborgin päävalmentaja**2020–6/2021 | Seuraaja:**Lars Bohinen** |